Тоқаев Мәскеуге жұмыс сапарымен барды
"Тоқаев Мәскеуге жұмыс сапарымен барды" | "https://abai.kz/post/115137"
TITLE: Тоқаев Мәскеуге жұмыс сапарымен барды
URL: https://abai.kz/post/115137
META: "Тоқаев Мәскеуге жұмыс сапарымен барды" | "https://abai.kz/post/115137"
DATE: 24.06.2020
AUTHOR(s): Abai.kz
TOTAL WORDS: 90
TEXT: Бүгін Мемлекет басшысы Қасым-Жомарт Тоқаев Ресей Федерациясының Президенті Владимир Путиннің шақыруымен Мәскеуге жұмыс сапарымен барды. Бұл туралы Президенттің баспасөз хатшысы Берік Уәли хабарлады. «Ертең, яғни, 24 маусым күні Нұр-Сұлтан уақыты бойынша сағат 13:00-де Қызыл алаңда Жеңістің 75 жылдығына арналған әскери парадқа қатысады. Сонымен қатар Қасым-Жомарт Тоқаев «Белгісіз солдат» қабіріне гүл шоғын қояды және Жеңістің 75 жылдығына арналған салтанатты қабылдауға қатысады. Қазіргі ауыр эпидемиологиялық ахуалға байланысты Мәскеу сапарының алдында Президент жоспарлы түрде коронавирусқа тест тапсырды. Қасым-Жомарт Кемелұлы бұған дейін де медициналық хаттамаға сәйкес, үнемі тексеруден өтіп келеді» деп жазды ол. Abai.kz
